ઉલ્લેખનીય છે કે ભારત ઝડપથી ડિજિટાઇઝેશન અને ઓટોમેશનની દિશામાં આગળ વધી રહ્યું છે. ડેલોઇટના તાજેતરના અહેવાલ મૂજબ ભારત કનેક્ટેડ ડિવાઇસનું હબ બની રહ્યું છે અને દેશનું ઇન્ટરનેટ ઓફ થિંગ્સ (આઇઓટી) માર્કેટ વર્ષ ૨૦૨૦ સુધીમાં વધીને ૯ બિલિયન ડોલરે સ્પર્શશે. અદ્યતન ટેકનોલોજી અને ડિજિટાઇઝેશનના યુગમાં ગ્રાહકો કંપનીઓ સાથે વિવિધ ચેનલ્સ મારફતે સંપર્ક કરે છે અને તેમની જરૂરિયાતોનો ઝડપી ઉકેલ ઇચ્છે છે. આથી વીમા કંપનીઓએ ગ્રાહક સાથે મજબૂત સંપર્ક વિકસાવવાનું સુનિશ્ચિત કરવું જ પડશે.